**YOUCAT for Kids – Hefte D – Samling 6, Økt 1**

**Hovedtema:** Sakramentene

**Øktens tema:** Sakramentene, meg selv og messen, og skriftemålet

**Læringsmål**

* Å forstå litt mer av hvorfor sakramentene er viktige for hver og en av oss.
* Å lære mer om messe og messens mysterium
* Å bedre forstå hensikten med skriftemålet
* Omfatter spørsmål 64 – 109 i YOUCAT for Kids, spesielt # 66, 71, 75 - 80, 83 - 87, 88, 96 og 105.

  **En kort oversikt over gjennomføringen:**

1. Opprop, samtale og repetisjon
2. Gruppesamtale: Sakramentene og meg (oss)
3. YOUCAT for Kids spm. 66, 71, 75 - 80, 83 - 87, 88, 96, 105
4. Mysteriet og offeret i messen og messeplanlegging
5. Er alt synd? – Skriftemålet i vår tid
6. Avslutning med bønn og en faste-oppfordring (henger sammen med punkt 1)

**Du trenger:**

* Fastetiden: Hva kan vi gjøre for andre? (R)
* Skrivesaker (evt. til punkt 2 og 3)
* YOUCAT for Kids + tilleggsressurs (R)
* Ressurs om Messemysteriet (R) og om messeplanlegging (R)
* Ressurs om skriftemålet (R)
* En skriftestol og en prest
* Bønn: «På livets vei», YOUCAT Ungdomsbønnebok s. 115

**Gjennomføringen av økten**

1. **Opprop, samtale og repetisjon, og evt. litt om fastetiden (R)**
Dere har kanskje kommet så langt som til fastetiden-? Etter oppropet og litt samtale om løst og fast (og evt. om hva de husker fra forrige økt/samling), så snakk gjerne litt om fastetiden. Hvis du ønsker en ressurs på dette, så bruk gjerne den som ligger i ressursene til denne økten på blilys.no til denne økten (Fastetiden: *Hva kan vi gjøre for andre?*).
2. **Gruppesamtale: Sakramentenes betydning for meg**
Del deltakerne i mindre grupper (kanskje maks 4 per gruppe). De får skrivesaker (ark og blyant/penn), og målet nå er å skrive ned de syv sakramentene (da må de først huske hva sakramentene er), for så å snakke om hvert av sakramentene. Etter at de har skrevet ned hva hvert sakrament heter, skal de stille seg selv (i gruppene) to spørsmål:
* Hva skjer til/ved dette sakramentet?
* Hva har dette sakramentet med meg å gjøre? ELLER: Hvorfor (og hvordan) kan dette sakramentet være viktig for meg (hver og en av oss)?

Det kan hende 15 – 20 minutter (+/-) passer til denne oppgaven. Pass på at de skriver ned noe av det de snakker om, slik at de ikke glemmer det viktige de har delt med hverandre og kommet frem til.

La hver gruppe dele sine tanker og «fasiter». Det kan da være lurt å ta ett og ett sakrament av gangen. Kanskje helt først, sjekk at alle gruppene har funnet frem til alle syv sakramentene, og hør så hvilke definisjoner hver gruppe har gitt hvert av sakramentene (det første spørsmålet de skulle svare på).Så kan du la dem komme med sine tanker i forbindelse med det andre spørsmålet (hva hvert sakrament har med meg – oss – å gjøre), og her er det lurt å ta ett og ett sakrament av gangen, slik at alle gruppene får sagt sitt om det samme sakramentet (før dere går videre til det neste sakramentet).

**Et siste spørsmål:** Har sakramentene en logisk rekkefølge? Hvilken rekkefølge ville dere gitt dem, og hvorfor?

Mange av svarene gruppene avgir til dette punktet kan være subjektive, det derfor fint å ikke rette så mye på dem (svarene), men heller rette opp evt. faktafeil *om* sakramentene.

1. **YOUCAT for Kids**
I boka, YOUCAT for Kids, står det mye om sakramentene, men noen av spørsmålene tar nettopp tak i hva det spesifikke sakramentet har med meg (med hver og en av oss) å gjøre.

Spørsmålene det er snakk om er # 66, 71, 75 - 80, 83 - 87, 88, 96, 105.

Se på disse sammen. På blilys.no ligger en tilleggsressurs til denne gjennomgangen. Bruk gjerne den.

1. **Mysteriet «Messen» og hvordan å planlegge en messe**

Snakk litt mer om hva som er så spesielt med messen og kommunionens sakrament. Ofte blir det kalt «Eukaristi», ofte snakkes det om «messeofferet». Hva menes med dette? Snakk om dette og fortell hva dette handler om. Trenger du en ressurs på dette, så finner du det på blilys.no.

Selv om messen er hellig, og selv om den faktisk kan feires av en prest alene, så inneholder messen ofte en del praktiske ting som kan kreve planlegging og øvelse. Hvis du føler din gruppe/dine katekesebarn er modne nok for det, kan dere prøve å planlegge en messe sammen. Først kan det være greit å gjennomgå messens deler, og en del av de viktigste tingene som blir sagt og gjort (sunget og bedt).

Hvis dere har tid, så ta gjerne en titt på ressursene som forteller om messens deler. Det er vanlig å dele messen i fire deler, men vi har også et system (pedagogisk) som deler messen i seks deler. Dette er knyttet til et armbånd, der de seks forskjellige (fargede) perlene hjelper oss å huske noen av de viktigste delene av messen. Bruk gjerne opplegget til Messearmbåndet når du skal gjennomgå messen. Her kan dere også lage deres eget messearmbånd, men da skal dere ha god tid.

Dere kan naturligvis velge å snakke om messen nå, og så prøve å planlegge en messe ved en annen anledning. I ressursene finner du en ressurs du kan bruke på denne, både med og uten messearmbåndet og gjennomføringen av messen.

1. **Avslutning med angerbønnen og kort om skriftemålet**

I økt 2 punkt 4 kan dere gå litt dypere inn i selve skriftemålet. Der finner dere et skriftespeil for barn, og det oppfordres til å prøve ut skriftestolen og gjerne det å la alle få øve seg på skriftemålet.

Akkurat nå kan du f.eks. be barna repetere det de husker om skriftemålet, så kan du legge til litt ekstra hvis det er noe du tenker de burde vite, eller noe rundt skriftemålet de har misforstått (kanskje noe er litt uklart). Så kan dere kanskje sammen avslutte med å be angerbønnen som tilhører skriftemålets sakrament. Det er fint om de får dette på ark (R) slik at de kan ta det med seg hjem.

Rett før dere ber og avslutter økten, kan det være fint å minne dem på at de kan tenke på noe de kan gjøre i fastetiden, og gjerne noe for andre (med tanke på det som ble tatt opp i punkt 1 i denne økten, og i ressursen om fastetiden). Så ber dere og avslutter.